**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Prijedlog Zaključka o davanju pozitivnog mišljenja na nacrt Komunikacijske strategije i Komunikacijskog akcijskog plana Strategije razvoja Urbane aglomeracije Split za financijsko razdoblje 2021. – 2027.

**PRAVNI OSNOV:** Statut Općine Podstrana („Službeni glasnik Općine Podstrana“ broj 7/21, 21/21) Zakon o regionalnom razvoju Republike Hrvatske (Narodne novine“, broj 147/14, 123/17 i 118/18); Smjernice Ministarstva regionalnoga razvoja i fondova Europske unije za uspostavu urbanih područja i izradu strategija razvoja urbanih područja

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za javnu nabavu, gospodarstvo, društvene djelatnosti

i EU fondove

Na temelju članka 15. Zakona o regionalnom razvoju Republike Hrvatske (Narodne novine“, broj 147/14, 123/17 i 118/18), točke 2.3.4 Smjernica Ministarstva regionalnoga razvoja i fondova Europske unije za uspostavu urbanih područja i izradu strategija razvoja urbanih područja, verzija 2.0 iz srpnja 2021., i članka 30. Statuta općine Podstrana («Službeni glasnik Općine Podstrana" broj: 07/21 i 21/21) Općinsko vijeće Općine Podstrana na 14. sjednici održanoj dana 21. prosinca 2022. godine donosi:

ZAKLJUČAK

o davanju pozitivnog mišljenja na nacrt Komunikacijske strategije i Komunikacijskog akcijskog plana Strategije razvoja Urbane aglomeracije Split za financijsko razdoblje 2021. – 2027.

**Članak 1.**

Ovim Zaključkom daje se pozitivno mišljenje na nact Komunikacijske strategije i Komunikacijski akcijski plan Strategije razvoja Urbane aglomeracije Split za financijsko razdoblje 2021. – 2027.

**Članak 2.**

Komunikacijska strategija i Komunikacijski akcijski plan su provedbeni akti Strategije razvoja Urbane aglomeracije Split kojima se određuju komunikacijski ciljevi koji se žele postići komunikacijom s javnošću i kojima se definira okvir za postizanje komunikacijskih ciljeva, a isti se nalaze u prilogu ovog Zaključka.

**Članak 3.**

Ovoj Odluci prethode ishođena pozitivna mišljenja Koordinacijskog vijeća i Partnerskog vijeća Urbane aglomeracije Split na nact Komunikacijske strategije i Komunikacijski akcijski plan Strategije razvoja Urbane aglomeracije Split za financijsko razdoblje 2021. – 2027.

**Članak 4.**

Ovaj Zaključak će se objaviti u „Službenom glasniku Općine Podstrana"

Klasa: 024-02/22-01/10 Predsjednik

Urbroj: 2181-39-1-22- 3 Općinskog vijeća:

Podstrana, 21. prosinca 2022. godine Tomislav Buljan

OBRAZLOŽENJE

Urbana aglomeracija Split osnovana je temeljem važećeg Zakona o regionalnom razvoju dana 30. studenoga 2015. **Odlukom ministra regionalnog razvoja o ustrojavanju Urbane aglomeracije Split**, KLASA: 011-01/15-02/4, URBROJ: 538-06-1-2/016-15-9) u koju ulaze sljedeće jedinice lokalne samouprave: *Grad Split, Grad Kaštela, Grad Omiš, Grad Sinj, Grad Solin, Grad Trogir, Općina Dicmo, Općina Dugi Rat, Općina Dugopolje, Općina Klis, Općina Lećevica, Općina Muć i Općina Podstrana..*

Grad Split kao grad nositelj Urbane aglomeracije Split ima obvezu osiguravanja financijskog i organizacijskog okvira za provedbu mehanizma Integriranih teritorijalnih ulaganja (u daljnjem tekstu: ITU mehanizam) u Urbanoj aglomeraciji Split. ITU mehanizam je novi mehanizam Europske unije koji se počeo koristiti u razdoblju 2014.-2020., a namijenjen je za razvoj urbanih područja, odnosno razvoj pametnih i održivih gradova sa svojim urbanim područjem.

Navedena Odluka o ustrojavanju Urbane aglomeracije Split iz 2015.g. je i dalje važeća i za razdoblje 2021.-2027. s obzirom da se nije mijenjao obuhvat Urbane aglomeracije Split, jer je nadležno Ministarstvo regionalnog razvoja i fondova EU za financijsko razdoblje 2021.-2027. zadržalo iste kriterije i uvjete za definiranje obuhvata urbanih aglomeracija / urbanih područja kao i za razdoblje 2014.-2020. Glavni propisani kriteriji su prostorni kontinuitet i udio dnevnih migracija zaposlenih u grad središte urbane aglomeracije od minimalno 30%, sukladno službenim podacima Državnog zavoda za statistiku, a cijela procedura i svi kriteriji, osnovni i dodatni su definirani od strane nadležnog Ministarstva u *Smjernicama za uspostavu urbanih područja i izradu strategija razvoja urbanih područja, verzija 2.0* iz srpnja 2021.g. (u daljnjem tekstu: Smjernice).

U navedenim Smjernicama je također propisana procedura za proces izrade Strategija razvoja urbanih područja, odnosno urbanih aglomeracija (u daljnjem tekstu: Strategija), njezinih provedbenih dokumenata te procesa praćenja / vrednovanja tijekom izrade, provedbe i nakon provedbe Strategije.

Strategija je preduvjet za nastavak korištenja sredstava iz ITU mehanizma i tijekom aktualnog financijskog razdoblja 2021.-2027., a ista će biti dio obvezne dokumentacije koju će svi ITU gradovi, središta svih urbanih aglomeracija i urbanih područja trebati poslati u projektnoj prijavi na poziv kojeg će uskoro raspisati Ministarstvo regionalnog razvoja i fondova EU, kao što je bilo i 2016.g. kada je Grad Split uspješno poslao prijavu od 1103 stranice na navedeni poziv i tako osigurao korištenje ITU mehanizma u Urbanoj aglomeraciji Split za razdoblje 2014-2020.

Posjetimo kako je do danas objavljeno svih 11 planiranih poziva u okviru Operativnog programa Konkurentnost i kohezija 2014.-2020. u okviru kojih je dodijeljeno bespovratnih 301,7 mil kn za 28 ITU projekata korisnicima s područja Urbane aglomeracije Split, dok je u okviru 2 objavljena poziva iz Operativnog programa Upravljanje ljudskim potencijalima 2014.-2020. dodijeljeno bespovratnih 30,4 mil kn za 16 ITU projekata koji se provode u Urbanoj aglomeraciji Split.

Kako bi mogli nastaviti koristiti sredstva iz ITU mehanizma i u razdoblju 2021. – 2027. potrebno je izraditi **Strategiju razvoja Urbane aglomeracije Split za razdoblje do kraja 2027.g.** (u daljnjem tekstu: Strategija) s njenim provedbenim aktima: **Akcijskim planom za provedbu Strategije** te **Komunikacijskom strategijom i Komunikacijskim akcijskim planom Strategije.**

Slijedom navedenog, gradonačelnici i načelnici 13 gradova i općina iz obuhvata Urbane aglomeracije Split sklopili su dana 11. listopada 2021. godine **Sporazum o suradnji tijekom izrade i provedbe Strategije razvoja Urbane aglomeracije Split za financijsko razdoblje 2021.-2027.**, te je Gradsko vijeće Grada Splita na 6. sjednici održanoj 29. listopada 2021.g. donijelo odluku o pokretanju izrade Strategije razvoja Urbane aglomeracije Split za financijsko razdoblje 2021.-2027. i pripadajućih provedbenih akata, odnosno Akcijskog plana i Komunikacijske strategije i Komunikacijskog akcijskog plana Strategije.

Početkom 2022.g. Grad Split je ugovorio izradu Strategije, kao i vrednovanje tijekom izrade Strategije. Dana 08. srpnja 2022. godine na 15. sastanku Koordinacijskog vijeća Urbane aglomeracije Split i 9. sastanku Partnerskog vijeća Urbane aglomeracije Split donesene su odluke o usvajanju nacrta Komunikacijske strategije i Komunikacijskog akcijskog plana Strategije, a što je preduvjet kako bi se nacrt Komunikacijske strategije i Komunikacijskog akcijskog plana uputio svim predstavničkim tijelima 12 gradova i općina iz obuhvata Urbane aglomeracije Split na donošenje pozitivnog mišljenja. Po donošenju pozitivnih mišljenja od strane svih 12 predstavničkih tijela gradova i općina Urbane aglomeracije Split na nacrt Komunikacijske strategije i Komunikacijskog akcijskog plana Strategije, isti će se uputiti na usvajanje i donošenje predstavničkom tijelu Grada Splita, kao grada nositelja Urbane aglomeracije Split i nositelja izrade Strategije.

Slijedom navedenog, dostavlja se Općinskom vijeću prijedlog Zaključka o davanju pozitivnog mišljenja na nacrt Komunikacijske strategije i Komunikacijskog akcijskog plana Strategije razvoja Urbane aglomeracije Split za razdoblje do kraja 2027. godine na razmatranje i odlučivanje.